b'\n_START_ARTICLE_\nHyakujuu Sentai Gaoranger\n_START_SECTION_\nKaayusan\n_START_PARAGRAPH_\nIsang libong taon nang nakalipas, nagkaroon ng hidwaan laban sa mga tao at sa lahi ng mga mala-demonyong Org. Sa tulong ng mga Power Animals, ang mga sinaunang Mandirigmang Gao ay nagapi ang pinuno ng mga Org na si Hyakkimaru, at tuluyan nang naisantabi ang mga org._NEWLINE_Ngayon, nagsimulang nangabuhay namang muli ang mga Org, at ang mga limang mandirigma ay napili ng mga Power Animals. Dapat nilang isantabi muna ang kanilang pangkaraniwang buhay at maging mga bagong henerasyon ng GaoRanger upang ipagtanggol ang kabuhayan sa daigdig.\n_START_SECTION_\nMga Tauhan\n_START_PARAGRAPH_\nSi Kakeru Shishi (\xe7\x8d\x85\xe5\xad\x90 \xe8\xb5\xb0/Shishi Kakeru), ang Blazing Lion (\xe7\x81\xbc\xe7\x86\xb1\xe3\x81\xae\xe7\x8d\x85\xe5\xad\x90/Shakunetsu no Shishi), ay isang beterinaryo na napili ng GaoLion upang maging GaoRed. Siya ang huling napiling kasapi ng GaoRangers, ngunit nagkaroon na siya ng kasanayan sa mga hayop. Ang kanyang iba pang Power Animals ay GaoGorilla at GaoFalcon._NEWLINE_ Si Gaku Washio (\xe9\xb7\xb2\xe5\xb0\xbe \xe5\xb2\xb3/Washio Gaku,) ang Noble Eagle (\xe5\xad\xa4\xe9\xab\x98\xe3\x81\xae\xe8\x8d\x92\xe9\xb7\xb2/Kok\xc5\x8d no Arawashi), ay isang pilotong pang-himpapawid bago siya unang pinili ng GaoEagle upang maging GaoYellow. Siya ang unang nagpasiya na dapat magtawagan ang mga GaoRangers sa kanilang kulay, sa halip na sa pangalan. Ang iba pa niyang Power Animals ay GaoBear at GaoPolar._NEWLINE_ Si Kai Samezu (\xe9\xae\xab\xe6\xb4\xa5 \xe6\xb5\xb7/Samezu Kai), ang Surging Shark (\xe6\x80\x92\xe6\xb6\x9b\xe3\x81\xae\xe9\xae\xab/Dot\xc5\x8d no Same), ay isang ordinaryong kabataan bago siya pinili ng GaoShark upang maging GaoBlue. Kung kikilalanin siya sa serye, siya pinaka isip-bata sa pangkat. GaoGiraffe ang isa pa niyang Power Animal._NEWLINE_ Si Soutarou Ushigome (\xe7\x89\x9b\xe8\xbe\xbc \xe8\x8d\x89\xe5\xa4\xaa\xe9\x83\x8e/Ushigome S\xc5\x8dtar\xc5\x8d), ang Iron Bison (\xe9\x8b\xbc\xe3\x81\xae\xe7\x8c\x9b\xe7\x89\x9b/Hagane no M\xc5\x8dgy\xc5\xab), ay isang nagretirong wrestler ng sumo na nagtrabaho sa tindahan ng mga bulaklak bago siya pinili ng GaoBison na maging GaoBlack. Bagamat siya ang may pinakamalakas na pangangatawan sa kanilang pangkat, siya naman ang pinakamahiyain. GaoRhino at GaoArmadillo ang iba pa niyang mga Power Animals._NEWLINE_ Si Sae Taiga (\xe5\xa4\xa7\xe6\xb2\xb3\xe5\x86\xb4/Taiga Sae), ang Belle Tiger (\xe9\xba\x97\xe3\x81\x97\xe3\x81\xae\xe7\x99\xbd\xe8\x99\x8e/Urawashi no Byakko), ay estudyante ng martial arts sa pagtuturo ng kanyang ama bago siya pinili ng GaoTiger upang maging GaoWhite. Siya ang pinakabata sa pangkat, ngunit siya ang may mas mataas na antas ng kaisipan. GaoElephant at GaoDeer ang iba pa niyang Power Animals._NEWLINE_ Si Tsukumaro Oogami (\xe5\xa4\xa7\xe7\xa5\x9e \xe6\x9c\x88\xe9\xba\xbf/\xc5\x8cgami Tsukumaro)(Shirogane) (\xe3\x82\xb7\xe3\x83\xad\xe3\x82\xac\xe3\x83\x8d/Shirogane), ang Sparking Silver Wolf (\xe9\x96\x83\xe7\x83\x88\xe3\x81\xae\xe9\x8a\x80\xe7\x8b\xbc, Senretsu no Ginr\xc5\x8d) ay isang Gao Warrior noong panahon ng Heian isang libong taong nakalipas. Ginamit niya ang kapangyarihan ng Dark Wolf Mask upang talunin si Hyakkimaru. Subalit siya ay naging Duke Org Loki (\xe3\x83\x87\xe3\x83\xa5\xe3\x83\xbc\xe3\x82\xaf\xe3\x82\xaa\xe3\x83\xab\xe3\x82\xb0\xe7\x8b\xbc\xe9\xac\xbc, D\xc5\xabku Orugu R\xc5\x8dki) at naka-engkwentro ang iba pang sinaunang GaoWarriors upang isalibing siya para hindi na makagawa pa ng ibang ikasasama. Siya ay nabuhay muli bilang Loki sa kasalukuyan ngunit naalis ang sumpa sa kanya ng mga GaoRanger. Bilang GaoSilver, hawak niya ang Power Animals na GaoWolf, GaoHammerhead, at GaoLigator.'